ஊரன் அடிகள்
{{தகவற்சட்டம் நபர்
 |name           = ஊரன் அடிகள்
 |image          = 
 |image_size     =
 |caption        = 
 |birth_name     = குப்புசாமி
 |birth_date     = {{birth date|df=yes|1933|05|22}}
 |birth_place    = [[திருச்சிராப்பள்ளி]]
 |death_date     = {{Death date and age|2022|07|13|1933|05|22}}
 |death_place    = [[வடலூர்]], [[கடலூர் மாவட்டம்]], [[தமிழ்நாடு]]
 |death_cause    = 
 |residence      =  
 |nationality    = 
 |other_names    =
 |known_for      = சொற்பொழிவாளர், நூலாசிரியர், உரையாசிரியர்
 |education      = 
 |employer       =
 |occupation     = 
 |title          =
 |religion       =
 |spouse         =
 |children       =
 |parents        = இராமசாமிப் பிள்ளை, நாகரத்தினம் அம்மாள்
 |speciality     =
 |relatives      =
 |signature      =
 |website        =
 |}}
 '''ஊரன் அடிகள்''' (22 மே 1933 – 13 சூலை 2022) சிறந்த சொற்பொழிவாளர், நூலாசிரியர், உரையாசிரியர், பதிப்பாசிரியர், பத்திரிகையாசிரியர், அற நிறுவனக் காவலர் முதலிய பன்முகச் சிறப்புப் படைத்தவர். 
 
 ==வாழ்க்கைக் குறிப்பு==
 [[திருச்சிராப்பள்ளி]] சமயபுரம் நரசிங்க மங்கலத்தில் ஊரன் அடிகள் பிறந்தார். [[1955]] முதல் பன்னிரண்டு ஆண்டுகாலம் திருவரங்கம், வேலூர், திருச்சிராப்பள்ளி நகராட்சிகளில் நகர் அமைப்பு ஆய்வாளராகப் பணியாற்றினார். தமது இருபத்திரண்டாம் வயதில் &quot;சமரச சன்மார்க்க ஆராய்ச்சி நிலையம்&quot; நிறுவி, தமிழ்ச் சமயங்களைப் பற்றியும், சன்மார்க்க நெறி பற்றியும் ஆராய்ச்சி செய்யத் தொடங்கினார். துறவு மேற்கொண்டார். 23.5.1968 அன்று [[வடலூர்|வடலூரே]] இவரது வாழ்விடமாக மாறியது. [[1970]] ஆம் ஆண்டு முதலாக வடலூரில் சன்மார்க்க நிலையங்களில் அறங்காவலராக தமது பணியைத் துவக்கி, 25 ஆண்டுகளுக்கும் மேலாக அருந் தொண்டாற்றியவர்.
 
 ==எழுதிய நூல்கள்==
 நூல்கள் பலவற்றை எழுதியிருக்கிறார். அவற்றில் சில வருமாறு:
 
 சமரச சன்மார்க்க ஆராய்ச்சி நிலையம் இதுவரை வெளியிட்டுள்ள நூல்கள்
 
 # வடலூர் வரலாறு, [[1967]]
 # இராமலிங்கரும் தமிழும், 1967
 # பாடல்பெற்ற திருத்தலத்து இறைவன் இறைவி போற்றித் திருப்பெயர்கள்,[[1969]]
 # புள்ளிருக்கு வேளூரில் வள்ளலார், 1969
 # இராமலிங்க அடிகளின் சிதம்பர அனுபவங்கள், 1969
 # இராமலிங்க அடிகள் வரலாறு (தமிழக அரசின் பரிசு பெற்ற நூல்), [[1971]]
 # வடலூர் திருவருட்பிரகாச வள்ளலார் தெய்வ நிலையங்களின் வரலாறு, [[1972]]
 # இராமலிங்க அடிகளின் வரலாறு, கொள்கைகள், பாடல்கள், [[1973]]
 # இராமலிங்க அடிகள் – ஒரு கையேடு (இராமலிங்க அடிகள் சித்தி நூற்றாண்டு விழா மலர்), [[1974]]
 # வள்ளலார் மறைந்தது எப்படி ? (சாகாக்கலை ஆராய்ச்சி), [[1976]]
 # வள்ளலார் கண்ட முருகன், [[1978]]
 # வள்ளலார் வாக்கில் ஓங்காரமும் பஞ்சாக்கரமும், [[1979]]
 # வள்ளுவரும் வள்ளலாரும், [[1980]]
 # வடலூர் ஓர் அறிமுகம், [[1982]]
 # சைவ ஆதீனங்கள், 2002
 # வீர சைவ ஆதீனங்கள், 2009
 
 ==பதிப்பித்த நூல்கள்==
 # இராமலிங்க சுவாமிகள் சரித்திரக் குறிப்புகள் – ச.மு. கந்தசாமி பிள்ளை, [[1970]]
 # இராமலிங்க சுவாமிகள் சரிதம் (செய்யுள்) – பண்டிதை அசலாம்பிகை அம்மையார், 1970
 # திரு அருட்பா ஆறு திருமுறைகளும் சேர்ந்தது, [[1972]]
 # திரு அருட்பா (உரைநடைப்பகுதி), [[1978]]
 # திரு அருட்பாத் திரட்டு, [[1982]]
 # வள்ளுவரும் வள்ளலாரும், [[2006]]
 # திருமூலரும் வள்ளலாரும், 2006
 # சம்பந்தரும் வள்ளலாரும், 2006
 # அப்பரும் வள்ளலாரும், 2006
 # சுந்தரரும் வள்ளலாரும், 2006
 # தாயுமானவரும் வள்ளலாரும், 2006
 # வள்ளலாரும் காந்தி அடிகளும், 2006
 
 திருஅருட்பா ஆறு திருமுறைகளையும் நன்கு ஆராய்ந்து கால முறைப்படி பகுத்து செம்மைப்படுத்தியுள்ளார். திரு அருட்பா உரைநடைப்பகுதி, திரு அருட்பா திரட்டு ஆகியவற்றைச் செம்பதிப்புகளாகப் பதிப்பித்து வெளியிட்டார். தமிழகத்தின் பல்கலைக்கழகங்களாகிய [[அண்ணாமலைப் பல்கலைக்கழகம்|அண்ணாமலை]], [[சென்னை பல்கலைக்கழகம்|சென்னை]], [[அழகப்பா பல்கலைக்கழகம்|அழகப்பா]] முதலியவைகளில் அறக்கட்டளைச் சொற்பொழிவுகள் பல ஆற்றியுள்ளார்.
 
 சைவ சித்தாந்த பெருமன்றத்தில் இவர் வள்ளலார் தொடர்பாக ஆற்றிய உரைத் தொடர் நூல் வடிவம் கண்டுள்ளது. இமயம் முதல் குமரி வரை பலமுறை யாத்திரை செய்துள்ள ஊரன் அடிகள், [[மலேசியா]], [[சிங்கப்பூர்]], [[இலங்கை]], [[தென்னாப்பிரிக்கா]], [[மொரிசியஸ்]], [[பிரான்ஸ்]], [[பிரித்தானியா]], [[ஜெர்மனி]], [[குவைத்]], [[ஐக்கிய அமெரிக்கா|அமெரிக்கா]] ஆகிய நாடுகளுக்கு சென்று வந்தவர். தமிழகத் துறவியர் பேரவையின் துணைத் தலைவராக விளங்குகின்றார்.
 
 == மறைவு ==
 ஊரன் அடிகளார் சிதம்பரம் அரசு மருத்துவமனையில் சிகிச்சை பெற்றுவந்த நிலையில் 2022 சூலை 13 நள்ளிரவில் தனது 89-ஆவது அகவையில் காலமானார்.&lt;ref&gt;[https://www.dinakaran.com/News_Detail.asp?Nid=782720 வள்ளலார் பெருந்தொண்டர் தவத்திரு ஊரன் அடிகள் மறைவுக்கு தமிழ்நாடு முதலமைச்சர் மு.க.ஸ்டாலின் இரங்கல்] {{Webarchive|url=https://web.archive.org/web/20220714112726/https://www.dinakaran.com/News_Detail.asp?Nid=782720 |date=2022-07-14 }}, தினகரன், சூலை 14 2022&lt;/ref&gt;
 
 == மேற்கோள்கள் ==
 {{Reflist}}
 *[http://cyber-mvk.blogspot.com/2009/11/blog-post_29.html தவத்திரு ஊரன் அடிகளார் வாழ்க்கை வரலாறு]
 
 [[பகுப்பு:தமிழறிஞர்கள்]]
 [[பகுப்பு:1933 பிறப்புகள்]]
 [[பகுப்பு:2022 இறப்புகள்]]
 [[பகுப்பு:கடலூர் மாவட்ட நபர்கள்]]
 [[பகுப்பு:தமிழக எழுத்தாளர்கள்]]